పెరుగుతున్న మిరియాల ధరలు...!
Gulzar Ghouse|
ప్రపంచ మార్కెట్లో మిరియాల ఉత్పత్తులు తగ్గడంతో ప్రస్తుత వారంలో వీటి ధరలు ఆకాశాన్నంటే స్థాయికి చేరుకున్నాయి.
బ్రెజిల్‌లో మిరియాల పంట కోత ప్రారంభమైంది. దీంతో అంతర్జాతీయ మార్కెట్లో మిరియాల కొరత తీరేటట్లు కనపడటం లేదు. గడచిన నాలుగు నెలలుగా మిరియాల కొరతతో అంతర్జాతీయ మార్కెట్ కొట్టుమిట్టాడుతుండటంతో ధరలు ఆకాశానంటుతున్నాయని మార్కెట్ వర్గాలు చెపుతున్నాయి.
వియత్నాంలో మిరియాల ధరలు దేశీయ మిరియాల ధరలతో సమానంగా ఉన్నాయి. ప్రతి టన్నుకు 2800 డాలర్లకు నమోదైనట్లు మార్కెట్ వర్గాలు తెలిపాయి.
ప్రస్తుతం భారత్‌లో మిరియాల ధరలు ప్రతి టన్నుకు 2850 డాలర్లుగా నమోదైంది. గత కొద్ది వారాలుగా వియత్నాం, భారతదేశాలలో ప్రతి టన్నుకు 20-250 డాలర్ల తక్కువతో మిరియాల అమ్మకాలు జరిగాయి.
అదే వియత్నాం మరియు ఇండోనేషియాలో మిరియాల ధరలలో కాస్త మెరుగైంది. ఈ మార్పు ఊహించినదానికంటే ఎక్కువేనని మార్కెట్ వర్గాలు చెపుతున్నాయి.
ధరలు పెరిగే సూచనలు కనపడుతుండటంతో ఏఎస్‌టీఏ గ్రేడ్ మిరియాల ధరలు ప్రతి టన్నుకు మూడు వేల డాలర్లకుపైగా దాటవచ్చనే అనుమానాలు వ్యక్తం చేస్తున్నారు మార్కెట్ నిపుణులు.
ఇండోనేషియా మార్కెట్లో ప్రతి టన్నుకు 2600 డాలర్లు పలుకుతున్నట్లు మార్కెట్ వర్గాలు వెల్లడించాయి. దీంతో అంతర్జాతీయ మార్కెట్లో మిరియాల ధరలు ఇంకా పెరిగే సూచనలు కనపడుతున్నాయని మార్కెట్ విశ్లేషకులు చెపుతున్నారు.
సంబంధిత వార్తలు